CELEX: 62017CA0621
Language: fi
Date: 2019-10-03 00:00:00
Title: asia C-621/17: Unionin tuomioistuimen tuomio (kolmas jaosto) 3.10.2019 (ennakkoratkaisupyyntö, jonka on esittänyt Kúria – Unkari) – Gyula Kiss v. CIB Bank Zrt., Emil Kiss ja Gyuláné Kiss (Ennakkoratkaisupyyntö – Kuluttajansuoja – Kuluttajasopimusten kohtuuttomat ehdot – Direktiivi 93/13/ETY – 3 artiklan 1 kohta – Sopimusehtojen kohtuuttomuuden arviointi – 4 artiklan 2 kohta – 5 artikla – Velvollisuus laatia sopimusehdot selkeästi ja ymmärrettävästi – Ehdot, jotka velvoittavat maksamaan kustannukset palveluista, joita ei ole eritelty)

9.12.2019   
            
            
               FI
            
            
               Euroopan unionin virallinen lehti
            
            
               C 413/3
            
         
      Unionin tuomioistuimen tuomio (kolmas jaosto) 3.10.2019 (ennakkoratkaisupyyntö, jonka on esittänyt Kúria – Unkari) – Gyula Kiss v. CIB Bank Zrt., Emil Kiss ja Gyuláné Kiss
      (asia C-621/17) (1)
      
      (Ennakkoratkaisupyyntö - Kuluttajansuoja - Kuluttajasopimusten kohtuuttomat ehdot - Direktiivi 93/13/ETY - 3 artiklan 1 kohta - Sopimusehtojen kohtuuttomuuden arviointi - 4 artiklan 2 kohta - 5 artikla - Velvollisuus laatia sopimusehdot selkeästi ja ymmärrettävästi - Ehdot, jotka velvoittavat maksamaan kustannukset palveluista, joita ei ole eritelty)
      (2019/C 413/03)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Kúria
      
         Pääasian asianosaiset
      
      
         Kantaja: Gyula Kiss
      
         Vastaajat: CIB Bank Zrt., Emil Kiss ja Gyuláné Kiss
      
         Tuomiolauselma
      
      
                  1)
               
               
                  Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 4 artiklan 2 kohtaa ja 5 artiklaa on tulkittava siten, että vaatimus, jonka mukaan sopimusehto on laadittava selkeästi ja ymmärrettävästi, ei edellytä, että pääasiassa kyseessä olevan kaltaisissa kuluttajien kanssa tehdyn lainasopimuksen sopimusehdoissa, joista ei ole neuvoteltu erikseen ja joissa määritellään tarkasti kuluttajan maksettavaksi koituvien käsittelykulujen ja toimituspalkkion suuruus, niiden laskentatapa ja eräpäivä, on eriteltävä myös kaikki tällaisten maksujen vastineena suoritettavat palvelut.
               
            
                  2)
               
               
                  Direktiivin 93/13 3 artiklan 1 kohtaa on tulkittava siten, että pääasiassa kyseessä olevan kaltainen lainasopimuksen käsittelykuluja koskeva sopimusehto, jonka perusteella ei ole yksiselitteisesti yksilöitävissä, mitkä konkreettiset palvelut suoritetaan niiden vastineena, ei lähtökohtaisesti aiheuta huomattavaa epätasapainoa osapuolten sopimuksesta johtuvien oikeuksien ja velvollisuuksien välille lojaliteettiperiaatteen vaatimusten vastaisesti.
               
            
         (1)  EUVL C 22, 22.1.2018.